Auriac de Vendinèla

**Auriac de Vendinèla** (*Auriac-sur-Vendinelle* en francés) es una comuna lengadociana de Lauragués situada dins lo departament de la Nauta Garona e la region d', ancianament de Miègjorn-Pirenèus.

## Geografia
Comuna de l'airal urban de Tolosa situada en Lauragués sus Vendinèla afluent de Giron a 34 km al sud-èst de Tolosa.

### Perimètre del territòri

## Toponimia
### Auriac
Las fòrmas ancianas son *Auriaco*, sense data (epòca de l'Inquisicion), *Auriacum* en 1205. Le país d'Auriac : *Auriagues*, *Auriagés* . 
Segon Dauzat, *Auriac* ven del nom latin d'òme *Aurius*, ambe'l sufixe *-acum* . 
Negre, seguit dels Féniés, fornís una mencion de 1428, *Auriac*, e aima mai lo nom *Aureus* . 
Astor accèpta *Aurius* e *Aureus*, derivats de *aureum*, « aur ».
### ''Choples''
Pas d'informacions, pas de noms aparentats.
### Nomerens ?
Nom germanic d'òme, a precisar, e sufixe germanic *-ingos*.

## Istòria
Pendent l'Ancian Regime, Auriac èra de la diocèsi civila de Tolosa, doncas de la província de Lengadòc, de la generalitat de Tolosa, de l'archidiocèsi de Tolosa, de la senescauciá de Lauragués. Le vocable de la glèisa es Senta Magdalena. Tanlèu 1790, Auriac èra del canton de Caramanh. Oficialament, *Auriac* venguèc *Auriac-sur-Vendinelle*  per  decret  del  22 de junh  1921 . En 2015, suprimiguèron le canton de Caramanh e Auriac passèc al canton de Revèl, largament espandit.

A l'interior de la comuna actuala, i aviá d'autras parròquias, que, coma Auriac, dependián totas de Tolosa per l'espiritual e qu'èran tanben de la senescauciá de Lauragués :
* *Capuer* (nom francés), comprene *Capver*, doncas probablament *Capvèrn* en occitan ; mes ont es Capvèrn ? es a se demandar se representa pas un autre biais de dire per *Saint-Martin-de-Capver*;
* *Choples*  (nom francés); la glèisa, annèxa del Cabanial es jol patronatge de Sent Estève o Estèfe ; *Choples* es al sud-èst d'Auriac, mes sembla que la glèisa a desparegut;
* *Saint-Martial-[de-Lauragais]* (nom francés, doncas probablament *Sent* o *Sant Marçal de Lauragués*); la glèisa, annèxa de La Salvetat de Lauragués, es jol patronatge de Sent Marçal ; Sent Marçal es al nòrd d'Auriac; 
* *Saint-Martin-de-Capver* (nom francés, doncas probablament *Sent* o *Sant Martin de Capvèrn*); la glèisa es jol patronatge de Sent Martin ; Sent Martin es al nòrd-èst d'Auriac, a pauca distància e la glèisa i es encara;
* enfin, *Noumerens* (nom francés) èra de la parròquia d'Auriac*-sur-Vendinelle*, segon los Archius departamentals, mes lo nom recent d'Auriac fa dobtar; i aviá pr'aquò una glèisa, consacrada a Nòstra Dòna e ara inscrita als Monuments istorics ; foguèt una comuna efemèra del canton, el tanben provisòri, de Sant Felitz entre 1790 e l'an III, annexada a Auriac en l'an IV (1795-1796); segon la mapa de Cassini, sembla parròquia; *Noumerens* es al sud d'Auriac e la glèisa, separada del lòc, es encara mai al sud.
Curiosament, le site Cassini explica que la comuna de Prunet fosquèc incorporada a Auriac entre 1801 e 1806. I aviá un Prunet (diferent de l'actuala comuna de Prunet) just al sud de la glèisa Sent Marçal. Aqueste Prunet poiriá èsser pauc diferent de l'anciana parròquia annèxa de Sent Marçal de Lauragués. I a pas d'informacion suls recensaments per Prunet, benlèu recensat ambe Auriac.

## Administracion

## Demografia

* En  la populacion èra de  abitants e la densitat èra de  ab/km².

## Lòcs e monuments

* Campanar carrat de la glèisa Senta Magdalena, abans lo donjon d'un castèl del sègle XI, restaurat en 2007;
* La glèisa Nòstra Dòna de *Noumerens* es inscrita als Monuments istorics .

## Personalitats ligadas a la comuna

vx 69 escais d'artista de Vincent Villalon, cantaire del grope Punish Yourself anèt a l'escòla primariá dins la comuna.

## Véser tanben
* Comunas de la Nauta Garona

## Ligams extèrnes

## Nòtas et referéncias